Apie kalnelius greičiui mažinti
Neginčytina, kad policijos pareigūnai nusipelno pagarbos. Atliktos apklausos rodo, kad jaučiamės vis saugesni, pasitikėjimas policija viršija Europos Sąjungos vidurkį ir Lietuvoje yra aukščiausias per pastarąjį dešimtmetį. Tačiau angelus sargus vis dar prilyginame kliūčiai, dedamai ant kelio tam, kad vairuotojai tam tikrose vietose sumažintų greitį. 
Kelios antraštės:
Gulintis policininkas pradūrė padangą? Kreipkitės į Savivaldybę.
Nauja mada – nuosavas gulintis policininkas.
Tokias kliūtis derėtų vadinti greičio mažinimo kalneliais arba kalneliais greičiui mažinti, o ne gulinčiais policininkais. Nebent šnekamojoje, neoficialiojoje kalboje.

